ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660003453

ขอให้แก้ไขปัญหากลิ่นเหม็นและควันไฟรบกวนจากการเผา (คาดว่าจะเป็นการเผาขยะ) บริเวณ ซอยบางเชือกหนัง 3 เขตตลิ่งชัน จุดสังเกต จะเข้าไปในซอยบางเชือกหนัง 3 ประมาณ 400 - 500 เมตร จะพบกับบ้านสีเขียว (ไม่ทราบรายละเอียดของเจ้าของบ้าน ซึ่งผู้ร้องคาดการณ์ว่าเป็นผู้เผาขยะ) เนื่องจากบริเวณดังกล่าวมีการจุดไฟเผาขยะ ซึ่งไม่ทราบว่าผู้ใดเป็นผู้ทำการเผาขยะนี้ แต่คาดว่าบ้านหลังดังกล่าว เป็นคนเผา เนื่องจากว่ามีควันไฟลอยขึ้นมาจากบริเวณนั้น ทำให้มีกลิ่นเหม็นและควันไฟรบกวนไปทั่วบริเวณ โดยจะมีการดำเนินการเผา เป็นประจำทุกวัน (ไม่ระบุวันเวลาที่แน่ชัด) และมักจะได้กลิ่นในช่วงตอนเย็นไปจนถึงช่วงกลางคืน โดยล่าสุดเมื่อวันที่ 26 มกราคม 2566 เวลาประมาณ 18.15 น. มีควันไฟและกลิ่นเยอะกว่าปกติเป็นอย่างมาก ส่งผลให้ประชาชนอาศัยอยู่บริเวณใกล้เคียง ได้รับความเดือดร้อนเป็นอย่างมากเนื่องจากควันจะฟุ้งกระจาย มีกลิ่นเหม็น และแสบจมูก แสบตาเป็นอย่างมาก จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าว  เพื่อเป็นการบรรเทาความเดือดร้อนให้แก่ประชาชนในพื้นที่ ประกอบกับผู้ร้องแจ้งว่าชาวบ้านในพื้นที่มีการแจ้งเหตุ (ไม่ทราบหน่วยงาน) เป็นระยะๆตลอดมาแต่ยังไม่ได้รับการแก้ไข


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata